**РЕПУБЛИКА СРБИЈА**

**ОПШТИНА РАЧА**

**СКУПШТИНА ОПШТИНЕ**

**Број: 020-76/2024-I-01**

**Дана: 09.05.2024. године.**

**Рача**

На основу члана 20. став 1. тачкe 1) Закона о локалној самоуправи (“Сл. гласник РС”, бр 129/2007, 83/2014-др. закон, 101/2016-др.закон, 47/2018 и 111/2021-др.закон) и члана 38. став 3. Закона о планском систему Републике Србије („Сл. гласник PС“, бр. 30/2018), Скупштина општине Рача, на предлог Општинског већа општине Рача, на седници одржаној дана 09.05.2024. године, донела је:

**О Д Л У К У**

**о усвајању Стратегије развоја урбаног подручја града Крагујевца и општина Аранђеловац, Баточина, Кнић, Лапово, Рача и Топола**

**Члан 1.**

Усваја се Стратегија развоја урбаног подручја града Крагујевца и општина Аранђеловац, Баточина, Кнић, Лапово, Рача и Топола.

**Члан 2.**

Стратегија развоја урбаног подручја града Крагујевца и општина Аранђеловац, Баточина, Кнић, Лапово, Рача и Топола, је саставни део ове одлуке.

**Члан 3.**

 Одлука ступа на снагу осмог дана од дана објављивања у „Службеном гласнику општине Рача“.

**О б р а з л о ж е њ е**

Правни основ за доношење ове одлуке садржан је у одредбама члана 20. став 1. тачки 1) Закона о локалној самоуправи (“Сл. гласник РС”, бр. 129/2007, 83/2014-др. закон, 101/2016-др.закон, 47/2018 и 111/2021-др.закон), којим је прописано да oпштина, преко својих органа, у складу са Уставом и законом доноси свој статут, буџет и завршни рачун, просторни и урбанистички план и програм развоја општине, као и стратешке планове и програме локалног економског развоја и одредбама члана 38. става 3. Закона о планском систему Републике Србије(„Сл. гласник PС“, број 30/2018), којим је утврђено да документ јавних политика јединице локалне самоуправе усваја скупштина јединице локалне самоуправе, осим ако је другачије прописано посебним законом.

Разлог за доношење ове одлуке је реализација Одлуке о приступању изради Стратегије развоја урбаног подручја града Крагујевца и општина Аранђеловац, Баточина, Кнић, Лапово, Рача и Топола.

Циљ доношења ове одлуке је усвајање Стратегије развоја урбаног подручја града Крагујевца и општина Баточина, Лапово, Рача, Кнић, Топола и Аранђеловац, чијом реализацијом се доприноси одрживом развоју територије заснованом на подстицању: иновативне, паметне, нискоугљеничне и циркуларне економије;прелаза на чисту и праведну енергију, зелених и плавих улагања, ублажавања и прилагођавања климатским променама, спречавања и управљања ризицима, бољег снабдевања водом и управљања отпадом, одрживе и мултимодалне урбане мобилности; јачања социјалне компоненте у домену запошљавања, образовања, социоекономске укључености и интеграције, становања, социјалне и здравствене заштите, јавног здравља, културе, одрживог туризма, социјалних иновација и иновација у области дигиталних технологија, примене интегралног и партиципативног приступа развоју друштва и привреде, развоју предела, културног и градитељског наслеђа, природне баштине, одрживог туризма, и јачању урбано-руралних веза. Стратегија поставља приоритете одрживог територијалног развоја, доприноси максимизирању вредности финансирања и развијању веза унутар и изван окружења.

На основу наведеног, донета је одлука као у тексту.

 **ПРЕДСЕДНИК**

 **СКУПШТИНЕ ОПШТИНЕ РАЧА**

 **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **Ненад Савковић**

Одлуку доставити:

* Председнику општине Рача;
* Начелнику Општинске управе општине Рача;
* Архиви.